b'\n_START_ARTICLE_\nSveti Anton, Koper\n_START_SECTION_\nLega in velikost\n_START_PARAGRAPH_\nNa severozahodu meji s KS \xc4\x8ce\xc5\xbearji, na severu s KS Dekani in v zelo ozkem pasu s KS \xc4\x8crni Kal, na severovhzodu s KS Gra\xc4\x8di\xc5\xa1\xc4\x8de in na jugozahodu s KS Marezige. Dostopen je iz Kubeda, Gra\xc4\x8di\xc5\xa1\xc4\x8da, Marezig, Vanganela, Dekanov in Bertokov. Njegova povr\xc5\xa1ina meri 7,1 km2 oziroma 696 ha.  _NEWLINE_Nahaja se pribli\xc5\xbeno 10,1\xc2\xa0km JV od Kopra.\n_START_SECTION_\nJedro naselja\n_START_PARAGRAPH_\nJedro naselja je ob \xc5\xbeupnijski cerkvi sv. Antona pu\xc5\xa1\xc4\x8davnika, kjer se nahajajo zadru\xc5\xbeni dom z gostilno Pod kostanjem, igri\xc5\xa1\xc4\x8dem, balini\xc5\xa1\xc4\x8dem in trgovino KGZ Cerknica. Za zadru\xc5\xbenim domom, v severni smeri, se nahajata tudi nova \xc5\xa1ola in pokopali\xc5\xa1\xc4\x8de.  Nekdanjo \xc5\xa1olsko stavbo z dvori\xc5\xa1\xc4\x8dem in trato, ki le\xc5\xbei zahodno od zadru\xc5\xbenega doma, ograjuje star kamniti zid z \xc5\xbeelezno ograjo. V neposredni bli\xc5\xbeini \xc5\xa1ole stojijo spominski plo\xc5\xa1\xc4\x8di padlim v NOB, talcem in \xc5\xbertvam fa\xc5\xa1izma ter spomenik Jo\xc5\xbeeta Pohlena Istri. Na manj\xc5\xa1i vzpetini, ki se dviguje nad zadru\xc5\xbenim domom in nekdanjo \xc5\xa1olo, se nahajata cerkev sv. Antona in \xc5\xbeupni\xc5\xa1\xc4\x8de, kjer je imela svoj prostor prva \xc5\xa1ola v Sv. Antonu.\n_START_SECTION_\nZaselki Sv. Antona\n_START_PARAGRAPH_\nSv. Anton sestavlja 22 zaselkov (po abecednem redu): Bo\xc5\xa1karji, Bu\xc5\xbearji, Cerej, Dolani, Dvori, Faran\xc4\x8dan, Fikoni, Gregori\xc4\x8di, Hrib, Kavali\xc4\x8di, Klanec, Kocjan\xc4\x8di\xc4\x8di, Kortina, Pe\xc4\x8dki, Potok s \xc4\x8cepinjami, Malimi Bonini in Malimi Fikoni, Ravne, Sv. Anton, \xc5\xa0u\xc5\xa1teti, \xc5\xa0kofarji, Toma\xc5\xbei\xc4\x8di, Turki in Vrtine. _NEWLINE_Imena so dobili po svojih prebivalcih (npr. Fikoni, Gregori\xc4\x8di in Turki), naravnih zna\xc4\x8dilnostih (npr. Ravne in Hrib), \xc5\xbeivalskem svetu (Kavali\xc4\x8di), zna\xc4\x8dilnostih naselitve (Dvori in Kortina) ter drugih lastnostih.\n_START_SECTION_\nIzvor imena\n_START_PARAGRAPH_\nNaselje je dobilo ime po sv. Antonu Pu\xc5\xa1\xc4\x8davniku. Kraj z imenom S. Antonio de la corte je naveden \xc5\xbee leta 1525 na zemljevidu Pietra Coppa, tj. 500 let pred zgraditvijo cerkve sv. Antona, ko je na njenem mestu stal majhen oratorij. Najbr\xc5\xbe je \xc5\xbee takratna va\xc5\xa1ka skupnost v tem majhnem oratoriju, v katerem je delovala tudi bratov\xc5\xa1\xc4\x8dina sv. Antona Pu\xc5\xa1\xc4\x8davnika, \xc4\x8dastila le-tega kot svojega zavetnika._NEWLINE_Leta 1957 se je Sv. Anton preimenoval v Pridvor v sklopu prizadevanj povojne komunisti\xc4\x8dne oblasti za odstranitev religijskih elementov iz toponimov. Uradni razlog za preimenovanje je bilo prepri\xc4\x8danje takratnih oblasti, da "je ime italijanskega izvora oziroma sad prizadevanj, da bi se imena obmorskih krajev poitalijan\xc4\x8dila, toda \xc5\xa1tevilni krajani so bili prepri\xc4\x8dani, da se je kraj preimenoval, ker je nosil ime svetnika"._NEWLINE_Kraj je spet dobil izvorno ime leta 1991 na podlagi javne ankete. Argumenta za vrnitev starega imena sta bila zlasti dejstvo, da je kraj (vas) nosil ime Sv. Anton ve\xc4\x8d kot pet stoletij in \xc5\xbeelja, da se ponovno uvede uporaba prvotnega imena.'